Mo Jen

Mo Jen  (vlastné meno Guǎn Móyè ; * 17. február 1955 Čína) je čínsky spisovateľ, kritik čínskej spoločnosti a držiteľ Nobelovej ceny za literatúru za rok 2012. Jeho najvýznamnejšie dielo je súbor piatich príbehov Chung kao-liang ťia-cu (Rodina červeného ciroku, 1987). Opísal v nich historické deje v jeho rodnom kraji Kao-mi.

Za svoju satirickú prózu Ťiou-kuo (Republika vína, 1992) bol odsúdený za politické podvracanie, pretože ostro kritizoval súčasnú čínsku spoločnosť.

 Život 
Kuan Mo-je prišiel na svet v roľníckej rodine v provincii Šan-tung. Počas Kultúrnej revolúcie opustil v dvanástich rokoch školu, aby nastúpil do práce vo fabrike. Ako dvadsaťročný vstúpil do Ľudovo-oslobodeneckej armády, kde sa začal ešte ako vojak zaoberať literatúrou. V roku 1981 uverejnil svoju prvú zbierku poviedok. V roku 1984 začal vyučovať na vojenskej kultúrnej akadémii na literárnom oddelení. V roku 1986 ukončil štúdium na Armádnej umeleckej vysokej škole.

Literárny úspech zažil v roku 1987, keď publikoval cyklus noviel Chung kao-liang ťia-cu. Román náleží do smeru čínskej literatúry „sün-ken wen-süe“ (寻根文学, hľadanie koreňov) a mal medzinárodný ohlas vďaka filmu Červené pole od režiséra Čang I-mou. Mo Jena možno považovať za spisovateľa neprikrášleného života v čínskej provincii, ktorý mal za sebou nátlak kvôli oficiálne sankcionovanému realizmu a ktorého literárne výsledky sa nepochybne zlepšovali, odkedy sa dal ovplyvniť hnutím magického realizmu.  

Jeho umelecký pseudonym Mo Jen znamená "Nehovor!". Zvolil si ho na pamäť nebezpečnej doby, keď mu rodičia zakrývali ústa, aby nevzbudzoval hnev.

 Dielo 
 1986 透明的红萝卜 (Tòumíng de hóng luóbo), (slov. Priehľadná reďkovka)
 1987 红高粱家族 (Hóng gāoliang jiāzú), (slov. Rodina červeného ciroku)
 1988 十三步 (Shísān bù), (slov. Trinásť krokov)
 1989 欢乐十三章 (Huānlè shísān zhāng), (slov. Trinásť kapitol radosti)
 1989 天堂蒜薹之歌 (Tiāntáng suàntái zhī gē), (slov. Pieseň o nebeskom cesnaku)
 1993 酒国 (Jiǔguó), (slov. Republika vína)
 1993 食草家族 (Shícǎo jiāzú), (slov. Rodina bylinožravcov)
 1996 丰乳肥臀 (Fēngrǔ féitún), (slov. Veľké prsia a široké boky)
 1999 红树林 (Hóng shùlín), 1999, (slov. Červený les)
 2001 檀香刑 (Tánxiāng xíng), (slov. Trest santalovým drevom)
 2008 生死疲劳 (Shēngsǐ píláo), (slov. Unavený životom a smrťou)
 2009 蛙 (Wā), (slov Žaba)

 Iné projekty 

 Zdroj 
 Stránka švédskej akadémie
 aktuality.sk - Nobelova cena 2012


Kategória:Čínski spisovatelia
Kategória:Nositelia Nobelovej ceny za literatúru
Kategória:Pseudonymy